Hotărârea Tribunalului (Camera a șasea) din 20 septembrie 2012 – Polonia/Comisia
(Cauza T-333/09)
„FEADR – «Modulare» – Repartizare între statele membre a economiilor realizate – Distincție între vechile state membre și cele care au aderat la Uniune în 2004 – Articolul 9 alineatul (2) din Regulamentul (CE) nr. 73/2009 – Solidaritate – Egalitate de tratament – Obligație de motivare”
1.                     Acte ale instituțiilor – Interpretare – Metode – Interpretare literală, sistematică și teleologică (a se vedea punctele 34-37)
2.                     Agricultură – Politica agricolă comună – Finanțare prin FEADR – Regulamentul nr. 73/2009 – Reducere progresivă a plăților
directe în favoarea agricultorilor – Schemă de alocare a sumelor care rezultă din reducere – Schemă diferențiată între vechile
state membre și cele care au aderat la Uniune în anul 2004 – Obiective – Respectarea principiului solidarității – Admisibilitate
[Regulamentul nr. 73/2009 al Consiliului, art. 9 alin. (2)] (a se vedea punctele 39-49 și 62-73)
3.                     Acte ale instituțiilor – Interpretare – Declarații ale statelor membre înscrise în procesul verbal al Consiliului – Luare
în considerare – Inadmisibilitate în lipsa unei referiri în actul însuși (a se vedea punctul 53)
4.                     Agricultură – Politica agricolă comună – Finanțare prin FEADR – Regulamentul nr. 73/2009 – Reducere progresivă a plăților
directe în favoarea agricultorilor – Schemă de alocare a sumelor care rezultă din reducere – Schemă diferențiată între vechile
state membre și cele care au aderat la Uniune în anul 2004 – Încălcarea principiului nediscriminării – State care nu se află
în aceeași situație – Lipsă [Regulamentul nr. 73/2009 al Consiliului, art. 9 alin. (2)] (a se vedea punctele 78-83)
5.                     Acte ale instituțiilor – Regulamente – Obligația de motivare – Regulament de punere în aplicare – Referire la regulamentul
de bază (art. 223 TFUE) (a se vedea punctele 86-88)
Obiectul
Cerere de anulare parțială a Deciziei 2009/444/CE a Comisiei din 10 iunie 2009 privind stabilirea alocării pentru statele
membre a sumelor rezultate din modularea prevăzută la articolele 7 și 10 din Regulamentul (CE) nr. 73/2009 al Consiliului
pentru anii 2009-2012 (JO L 148, p. 29), în măsura în care în anexa I la aceasta se alocă pentru statele membre, pentru anul
2012, sumele rezultate din modulare conform articolului 9 alineatele (2) și (3) din Regulamentul (CE) nr. 73/2009 al Consiliului
din 19 ianuarie 2009 de stabilire a unor norme comune pentru sistemele de ajutor direct pentru agricultori în cadrul politicii
agricole comune și de instituire a anumitor sisteme de ajutor pentru agricultori, de modificare a Regulamentelor (CE) nr. 1290/2005,
(CE) nr. 247/2006, (CE) nr. 378/2007 și de abrogare a Regulamentului (CE) nr. 1782/2003 (JO L 30, p. 16)
Dispozitivul
1)
Respinge acțiunea.
2)
Obligă Republica Polonă la plata cheltuielilor de judecată.